Erikoissairaanhoidon johtamisjärjestelmä uudistuu

Etelä-Karjalan hyvinvointialueen (Ekhva) erikoissairaanhoidon johtamisjärjestelmän uudistamista koskevat neuvottelut on saatu päätökseen.

Syyskuun alusta alkaen erikoissairaanhoidon vastuuyksikkörakenne tulee olemaan kolmeosainen.

Toisin sanottuna keskussairaalan toiminnot ja erikoisalat sijoittuvat jatkossa kolmen vastuuyksikön alle. Nämä ovat operatiivinen, medisiininen ja akuutti.

Jokaista kolmea vastuuyksikköä johtaa työparina ylilääkäri ja ylihoitaja, jotka toimivat lähiesihenkilöinä muille sairaalan esihenkilöille (erikoisalojen esihenkilöt) ammattiryhmän mukaan.

Alustavasti on sovittu, että akuutin vastuuyksikön ylilääkärinä toimii jatkossa Pekka Korvenoja ja ylihoitajana Jan-Erik Palviainen. Medisiinisen vastuuyksikön ylihoitaja on jatkossa Kirsi Tapiola-Huomo.

Operatiivisen ja medisiinisen ylilääkärien paikat menevät lähiaikoina avoimeen hakuun, samoin menetellään operatiivisen vastuuylihoitajan osalta.

Kolmen vastuuyksikköylilääkärin ja -ylihoitajan esihenkilönä toimii sairaalan johtaja Antti Sotka.

Lisätietoja:

Antti Sotka, ylilääkäri, p. 040 651 3890, antti.sotka@ekhva.fi