Psykogeriatrinen ja geriatrinen kuntoutusosasto aloittaa toimintansa 11.6. tilaelementissä

Armilassa sijainnut psykogeriatrinen ja geriatrinen kuntoutusosasto muuttaa Etelä-Karjalan keskussairaalan edustan tilaelementtiin, ja uudet tilat otetaan käyttöön keskiviikkona 11.6. Kuntoutusosasto sijoittuu tilaelementin toiseen (2.) kerrokseen.

Psykogeriatrisella ja geriatrisella kuntoutusosastolla on 23 paikkaa, ja esteettömiksi rakennetut valoisat huoneet ovat noin 20 neliömetrin kokoisia.
– Nykyajan vaatimusten mukaisesti meillä on aiempaa enemmän yhden hengen huoneita, ja huoneissa on omat WC- ja suihkutilat, yksikön esihenkilö Liisa Ikävalko kertoo.

Tarvittaessa kuntoutusosaston tilat ovat jaettavissa pienempiin osiin tilojen rauhoittamiseksi hälyääniltä.
– Osastolla kuntoutujille rauhallinen ja turvallinen tila on tärkeää, ja ne vaatimukset toteutuvat uusissa tiloissamme, iloitsee Liisa Ikävalko.

Kuntoutusosastolla on käytössään koko 2. kerros, ja sinne pääsee sekä portaita pitkin että hissillä. Tiloissa on opasteet.

Tilaelementtiin pääsee sisään useammasta sisäänkäynnistä. Jos saapuu keskussairaalaan pysäköintitalon kautta, pääsee näppärimmin siirtymään tilaelementtiin sisäkautta yhdyskäytävää pitkin. Tilaelementtiin johtava yhdyskäytävä lähtee silmäpoliklinikan odotusaulan läheltä. Tilaelementti on sairaalan T-siipi. Psykogeriatrisella ja geriatrisella kuntoutusosastolla vierailijoiden pysäköinti on pysäköintitalossa.

Sisäänkäynti tilaelementtiin keskussairaalan pääsisäänkäynnin puolelta. Sisäänkäynti on erityisesti kiirevastaanoton asiakkaiden käytössä.

Sisäänkäynti tilaelementtiin keskussairaalaan tulosuunnasta. Sisäänkäynti on käytössä erityisesti muistipoliklinikan asiakkaille.

Näkymä yhteen tilaelementin huoneeseen, jossa erillinen wc-tila.

Ensimmäisen kerroksen pohjapiirroksesta näkyy sisäänkäyntien, hissin ja portaikon paikat. Piirroksen oikeaan reunaan jää keskussairaalalta tuleva yhdyskäytävä.

Psykogeriatrinen ja geriatrinen osasto – kenelle se on tarkoitettu?

Vaativien psykogeriatristen potilaiden hoidon osaaminen on keskittynyt jo vuosia tälle osastolle. Geriatriset kuntoutuspotilaat, joilla akuutin sairauden myötä toimintakyky on laskenut ja on tarve intensiiviselle kuntoutusjaksolle, tulevat tälle osastolle hoitoon ja kuntoutukseen. Osastolla on osaamista myös iäkkäiden krooniseen kivun/kipuoireyhtymän hoitoon. Tällä lyhytaikaisella osastojaksolla monialainen tiimi hoitaa ja kuntouttaa potilaita, jotta kotiutuminen mahdollistuu akuutin tilanteen jälkeen.

Parkkitilaa pysäköintitalossa

Lyhyt- ja pitkäaikaista pysäköintiä varten löytyy runsaasti paikoitustilaa pysäköintitalosta, jonka osoite on Kahilanniementie 4, 53130 Lappeenranta. Ensisijainen ajotie pysäköintitaloon on Kahilanniementien puolelta. Pysäköintitalon 6. kerroksesta johtaa katettu kulkuyhteys sairaalaan. Pysäköintitalossa on hissi. Kaikki paikat pysäköintitalossa ja sen piha-alueilla ovat maksullisia.
Lue lisää pysäköintitalosta tästä.

Lisätietoja:

Liisa Ikävalko, toimintayksikön esihenkilö, puh. 040 651 1517, liisa.ikavalko@ekhva.fi

Anne Turppo, palvelupäällikkö, kuntoutuskeskus, puh. 044 791 5639, anne.turppo@ekhva.fi

Lue lisää Armilan väistötiloihin muutoista:

Armilan palvelut muuttavat uusiin osoitteisiin kesän aikana – Etelä-Karjalan hyvinvointialue

Apuvälinekeskus muuttaa Armilasta Kauppakeskus Family Centeriin kesäkuun alussa – Etelä-Karjalan hyvinvointialue

Kiirevastaanotto muuttaa keskussairaalan 8. kerroksesta tilaelementtiin – Etelä-Karjalan hyvinvointialue

Löydät muistipoliklinikan 9.6. alkaen keskussairaalan tilaelementistä - Etelä-Karjalan hyvinvointialue